Oom Gert gaan swem (kaal) ... deur Robelle | Bydraes | Woes - Kreatiewe platform vir Afrikaans
Titel: Oom Gert gaan swem (kaal) ...
Datum gepubliseer: 19 Sep 2010
“Jis, Pietta, het jy gesien wat ek nou net gesien het” sê Gert opgewonde, daar waar hy en Pietta van Wyk op die voorstoep van die ‘Silwer Jare’ ouetehuis sit. Pietta kyk half vererg in die rigting van die kantoor.
“Ek wonder of sy inboek en of sy vir iemand kom kuier”
Pietta kry so ’n skewe glimlag. “Ai, Die Gert sal ook nooit ‘n mooi vrou miskyk nie” dink hy.
“Ek weet sommer wat jy dink” sê Gert “Daar’s mos niks fout daarmee om vir ‘n mooi vrou te kyk nie, ek’s oud, maar nog nie dood nie!”
“Dis juis jou probleem Gert, dit bly nie by kyk nie en dan sleep jy my ook tussen in”
Pietta trek sy oë skrefies om die vrou bietjie beter te bekyk.
Die etensklokkie lui en hulle stap binne toe om te gaan aansit vir ete. Een na die ander kom ‘Silwer Jare’ se mense in, hulle is so 20, waarvan 12 vroue is. Elke keer as ‘n vrou deur die deur stap, kry Pietta ‘n elmboog in die sy.
“ Oe, die Annie is darem ‘n vrou duisend” sê Gert en Pietta rol sy oë.
“Jy moet jou gedra, netnou skop hulle jou hier uit, jy het net laas week ‘n waarskuwing gehad” sê Pietta en Gert lag uit sy maag uit!
“Jy worry ook oor die kleinste ou goedjies, man, ek sal dit mos nie weer doen nie, hoe moes ek weet Annie swem kaal toe ek haar klere wegsteek, ek dog sy het swemklere aan!”
“Ja, maar as jy nie toe óók kaalgat in die swembad gespring het nie, dan sou dinge nie so rof geraak het nie, en jy weet ek sien nie so lekker nie, toe roep jy my ook om te kom swem, min het ek geweet Annie is ook in die swembad. Nee, Gert, jy maak nie reg nie”
“Ja, sorry daaroor, maar jy het dit net so geniet soos ek” lag hy weer kliphard sodat almal na sy kant toe kyk. Die ander mans is nogal effens jaloers op Gert want hy is nie op sy bek geval nie en sê ‘n ding soos hy is. Die vrouens is natuurlik almal heimlik verlief op hom omdat hy so ‘n jolly ou is. Niemand weet van die waarskuwing nie en hy hoor die volgende aand was omtrent al die vrouens in die swembad!
So kloek die henne toe saam in die swembad en die haan skitter in sy afwesigheid.
9 jaar 8 maande 1 dag 19 ure oud
Oud maar nie koud. Jy mag maar stories loop verkoop!
hahahaha.... !Skitterend! geskryf L'belle.
9 jaar 8 maande 1 week 6 dae 12 ure oud
Kannie wag om ouetehuis toe te gaan nie !
9 jaar 8 maande 1 week 6 dae 19 ure oud
wou nog se:
haal die kaal uit jou titel uit.
9 jaar 8 maande 2 weke 7 ure oud
hier KOM n ding...
Dallas in die Silwer Jare ouetheuis.
(wonder of daar loergaatjies is?)
Jinne Robelle, jy het nou my dag gemaak! Ek het lekker gelag man. Het 'n vriend wat sweerlik nes oom Gert gaan wees so 30jaar van nou! lol. Dankie vir die oulike stukkie werk!
Lekker gelag , maar hoekom het jy nie ook gese dat jy nie kon swem nie , die omie gee gratis swemlesse , Groete , BERG
Ek wonder of oom Gert toe ingeduik het? Kan dalk n man se neus vel-af gestamp kry hier. Haha lekker Robelle.
9 jaar 8 maande 2 weke 9 ure oud
Mooi Robelle! Jy moet assebleif vir my Huis Silwer Jare Ouetehuis se adres stuur. Ek wil ook daar gaan bly as ek aftree. Klink na 'n lekker klomp vrolike mense...Ek hoop die tannie wat kaal geswem het het 'n perdeby lyfie....
9 jaar 8 maande 2 weke 10 ure oud
Die lewe kan ook pret wees, al is jy oud...en jy vol waagmoed, onnutsig is...hehe! Kan net lekker wees! Oulik Robelle!
9 jaar 8 maande 2 weke 14 ure oud
9 jaar 8 maande 2 weke 15 ure oud
hehe, oud maar noggie koud nie!